Surathai21/ocs-krisdika huggingface dataset:
พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่แขวงบุคคโล เขตธนบุรี กรุงเทพมหานคร ให้แก่องค์การคลังสินค้า พ.ศ. 2520
วันที่ประกาศ: 1977-09-30

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่แขวงบุคคโล เขตธนบุรี กรุงเทพมหานคร ให้แก่องค์การคลังสินค้า พ.ศ. ๒๕๒๐
content: ภูมิพลอดุลยเดช ป.ร. ให้ไว้ ณ วันที่ ๑๐ กันยายน พ.ศ. ๒๕๒๐ เป็นปีที่ ๓๒ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่แขวงบุคคโล เขตธนบุรี กรุงเทพมหานคร ให้แก่องค์การคลังสินค้า เพื่อแลกเปลี่ยนกับที่ดินขององค์การคลังสินค้า จึงทรงพระกรุณาโปรดเกล้าฯ
content: ให้ตราพระราชบัญญัติขึ้นไว้โดยคำแนะนำและยินยอมของสภาปฏิรูปการปกครองแผ่นดิน ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่แขวงบุคคโล เขตธนบุรี กรุงเทพมหานคร ให้แก่องค์การคลังสินค้า พ.ศ. ๒๕๒๐”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ในท้องที่แขวงบุคคโล เขตธนบุรี กรุงเทพมหานคร แปลงที่หนึ่ง เนื้อที่ประมาณ ๓๘.๖ ตารางวา แปลงที่สอง เนื้อที่ประมาณ ๔๑.๙ ตารางวา ภายในแนวเขตตามแผนที่ท้ายพระราชบัญญัตินี้ให้แก่องค์การคลังสินค้า
sectionNo: 4
content: มาตรา ๔ ให้รัฐมนตรีว่าการกระทรวงมหาดไทยและรัฐมนตรีว่าการกระทรวงพาณิชย์รักษาการตามพระราชบัญญัตินี้
content: ผู้รับสนองพระบรมราชโองการ ธานินทร์ กรัยวิเชียร นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากที่ดินซึ่งเป็นสาธารณสมบัติของแผ่นดิน ในท้องที่แขวงบุคคโล เขตธนบุรี กรุงเทพมหานคร จำนวน ๒ แปลง แปลงที่หนึ่ง เนื้อที่ประมาณ ๓๘.๖ ตารางวา แปลงที่สอง เนื้อที่ประมาณ ๔๑.๙ ตารางวา รวมกันเนื้อที่ประมาณ ๘๐.๕ ตารางวา มีสภาพเป็นทางเดินเท้าแคบ
content: และเป็นที่ลุ่ม ไม่สามารถก่อสร้างเป็นถนนถาวรได้ เห็นสมควรโอนที่ดินดังกล่าวแลกเปลี่ยนกับที่ดินขององค์การคลังสินค้า เนื้อที่ประมาณ ๑๐๘ ตารางวา เป็นทางกว้างประมาณ ๖ เมตร ยาวประมาณ ๗๒ เมตร และมีระดับสูงกว่าทางสาธารณะเดิมสามารถก่อสร้างถนนถาวรได้โดยไม่ต้องถมที่
content: และย่นระยะทางออกสู่ถนนเจริญนครได้สะดวกกว่าทางสายเดิม ทั้งนี้ เพื่อให้ราษฎรได้รับความสะดวกยิ่งขึ้นในการใช้ถนนสาธารณะ จึงจำเป็นต้องตราพระราชบัญญัตินี้ขึ้น